બીજી તરફ દેશની આરોગ્ય વિષયક સ્થિતિ એવી છે કે, આપણે એ ક્ષેત્રે ગંભીર કટોકટીનો સામનો કરી રહ્યા છીએ. દેશમાં સારામાં સારી આરોગ્ય સારવાર ખાનગીક્ષેત્ર દ્વારા થાય છે. દેશમાં દસમાંથી નવ ડૉક્ટર્સ ખાનગી ક્ષેત્રમાં કામ કરી રહ્યા છે, પણ હકીકત એવી છે કે અંદાજે 60 કરોડ ગ્રામીણ વિસ્તારના લોકો અને શહેરોમાં રહેતા ગરીબ લોકો માટે એ ખાનગી ક્ષેત્રોમાંની સારવારનો ખર્ચ કરી શકવાની આર્થિક શક્તિ નથી આર્થિક ક્ષેત્રે વિશ્ર્વના ચોથા ક્રમે સ્થાન ધરાવતા ભારત દેશનું સ્થાન યુ.એન.ની યાદીમાં છેક તળિયે આવે છે.